Enes Čengić

Enes Čengić (Foča, 4. april 1926. - Zagreb, 17. kolovoz 1994.) bio je bosanskohercegovački i hrvatski književnik i publicist, član Društva hrvatskih književnika.

U Foči je završio Građansku školu, a Željezničku tehničku školu u Sarajevu. Godine 1955. postao je suradnikom sarajevskog Oslobođenja iz Zagreba, a 1971. voditelj predstavništva u Zagrebu. Objavio je mnoštvo članaka, reportaža, vijesti i putopisa, uglavnom književno-kulturne tematike.

 O radnom vijeku 
Poznat je kao biograf Miroslava Krleže; iako su svoje zapise i razgovore s Krležom objavljivali mnogi, npr. Predrag Matvejević, Boro Krivokapić, Stanko Lasić i Igor Mandić, upravo su Čengićevi razgovori s Krležom najopsežniji i najviše prikazuju privatni život Krleže, pa i Bele, što je dotad javnosti bilo prilično nepoznato. Čengić je Krležu upoznao 1956, ali njegovi intenzivni kontakti sa Krležom su trajali od 1971. pa sve do njegove smrti 1981. Objavio je četiri knjige takvih razgovora 1986., pod zajedničkim nazivom "S Krležom iz dana u dan" (Balade o životu koji teče, Trubač u pustinji, Ples na vulkanima, U sjeni smrti). Godine 1990. objavio je još dvije knjige naslovljene "Post mortem" koje prikazuju odnos prema Krleži i prosudbu njegovih djela nakon njegove smrti. Od 1982. do 1990. Čengićeva kćer Silvana Čengić Voljevica pripremila je skraćeno izdanje knjiga "S Krležom iz dana u dan" u dvije knjige objavljene 2013. godine.

Bio je urednik "Sabranih djela Miroslava Krleže" u 50 knjiga koja su objavljena u 10 tematsko-žanrovski organiziranih kola po pet knjiga u razdoblju od 1976. do 1988., a izdala ih je sarajevska nakladnička kuća Oslobođenje. To su djela koja je Krleža osobno odobrio za tisak nakon svojih redaktorskih i sadržajnih izmjena i dopuna, i zato se trebaju smatrati završnom verzijom.

Čengić je autor i drugih knjiga, među kojima su i knjige o Branku Ćopiću i Gustavu Krklecu.

 Bibliografija 

 Nagrade 
 Šestoaprilska nagrada grada Sarajeva (1966)
 Red Danice hrvatske s likom Marka Marulića  (2007)

 Vanjski linkovi 
 "Nacional pronašao izgubljene Krležine rukopise", Članak u hrvatskom tjedniku Nacional br. 339
 YouTube - Krležin Gvozd - Službeni kanal hrvatskog pisca i dramaturga Ive Štivičića Miroslav Krleža-Enes Čengić: Razgovor s Enesom Čengićem o Krleži na Tržiču (1993.)
 Relikvije i tajne iz sefa Krležina najboljeg prijatelja, Jutarnji list, maj 2012.
 Čengićev radni stan kao Krležianum, Zarez, maj 2013.
 S Krležom o svemu - Povodom izlaska knjige Enesa Čengića u dva sveska, Jutarnji list, juli 2013.
 Miljenko Jergović, Beg iz Krležine fantastične zemlje Bosne, juli 2013.

 Reference 

Kategorija:Rođeni 1926.
Kategorija:Umrli 1994.
Kategorija:Biografije, Foča
Kategorija:Jugoslavenski novinari
Kategorija:Bosanskohercegovački novinari
Kategorija:Dobitnici Šestoaprilske nagrade